
Narva Muuseumi ruumide aadressidel Peterburi mnt 2 ja Vestervalli 21 Narvas

kasutusse andmiseks korraldatud eelläbirääkimistega pakkumise tulemuste kinnitamine

Korraldus kehtestatakse kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 35, 36, 37, 41, 48, 49 alusel

1. ASJAOLUD JA MENETLUSE KÄIK

Narva Linnavalitsuse korralduse nr 1690-k 13.12.2006 alusel kuulutas Narva Muuseum välja eelläbirääkimistega pakkumise Narva Muuseumi ruumide üldpinnaga 473,6 m2 (sh Põhjaõue terrass pindalaga 285,0 m2, Lääneõue galerii pindalaga 188,6 m2, Kunstigalerii juures asuv maa-ala pindalaga 85,0 m2) ja erimööbli kasutusse andmiseks suvekohvikute organiseerimise ning Narva elanikke ja turistide teenindamise eesmärgiga. 

Ülaltoodud korraldus kehtestab järgmised tingimused:

· Kasutusala


- kohvik;

· üürilepingu kehtivusaeg
- 5 aastat, võimalusega pikendada lepingut 

 veel 5 aastaks.

· üüritasu alghind

- 22 000 krooni kuus;

· osavõtutasu


- 2 200 krooni.

On kehtestatud järgmised üürilepingu lisatingimused:

· 2007. a üüri alandamine 50% võrra pakkumise tulemuste põhjal kehtestatud üüritasust;

· 2008. a üüri alandamine 20% võrra pakkumise tulemuste põhjal kehtestatud üüritasust;

· kommunaalteenuste eest tasumine tegeliku tarbimise alusel;

· territooriumi ja ruumide korrashoiukulude (koristamine, prügi äravedu jne) hüvitamine;

· vähemalt 2-aastane töökogemus toitlustamise alal;

· kohviku sisseseade, menüü, teenindajate riietuse, lauanõude, mööbli ning istekohtade arvu kooskõlastamine Narva Muuseumiga;

· kohviku minimaalne lahtioleku aeg on maist septembrini vähemalt 6 päeva nädalas kella 10–18. Juhul kui üürnik soovib pikemat tööaega, tuleb see kooskõlastada Narva Muuseumi juhtkonna ja Narva Linnavalitsusega.

Vastavalt “Linnavara eeskirja” punktile 36, avas Narva Linnavalitsuse Linnavara komisjon oma istungil 14.03.2007 (protokoll nr 3) ümbriku pakkumisega osaleda eelläbirääkimistes, mis tuli Narva Muuseumi. Komisjon märkis ära, et ümbrikus on kõik vajalikud dokumendid, esitatud on ka ettepanek üüritasu kohta. Komisjon otsustas:

1. Registreerida Narva Kaubahoone Osaühing, registrikoodiga 11334614, asukohaga: Tallinna mnt 42-18, Narva pretendendiks eelläbirääkimistega pakkumisele Narva linnuse ruumide üldpinnaga 473,6 m2 (sh Põhjaõue terrass pindalaga 285,0 m2, Lääneõue galerii pindalaga 188,6 m2, Kunstigalerii juures asuv maa-ala pindalaga 85,0 m2) ja erimööbli kasutusse andmiseks suvekohvikute organiseerimise ning Narva elanikke ja turistide teenindamise eesmärgiga.

2. Vastavalt “Linnavara eeskirja” punktile 37, kutsuda Narva Kaubahoone Osaühingu esindaja eelläbirääkimistele Linnavara komisjoni istungile 25. aprillil 2007 kell 16.00. 

Esitatud dokumentides pakub Narva Kaubahoone Osaühing kuuüüritasu summas 23 500 krooni.

Vastavalt “Linnavara eeskirja” punktile 37, pakkus Linnavara komisjon eelläbirääkimistel osalejale vormistada “Lõplik pakkumine” koos sätestatud üüritasu ja lisatingimustega ning kooskõlastada see Narva Muuseumi juhtkonnaga.

Üürilepingu projekt kooskõlastada Linnavara- ja Majandusametiga.

Narva Kaubahoone Osaühingu lõplikku pakkumist arutati Narva Linnavalitsuse Linnavara komisjonis 25. aprillil 2007 (protokoll nr 5) ja otsustati järgmist:

1. Kinnitada eelläbirääkimiste pakkumine Narva Muuseumi ruumide üldpinnaga 473,6 m2 (sh Põhjaõue terrass pindalaga 285,0 m2, Lääneõue galerii pindalaga 188,6 m2, Kunstigalerii juures asuv maa-ala pindalaga 85,0 m2) ja erimööbli kasutusse andmiseks suvekohvikute organiseerimise ning Narva elanikke ja turistide teenindamise eesmärgiga võitjaks Narva Kaubahoone Osaühing, registrikoodiga 11334614.

2. Narva Muuseumil esitada punktis 1 toodud otsus Narva Linnavalitsuse istungile otsuse tegemiseks.

3. Narva Muuseumil sõlmida Narva Kaubahoone Osaühinguga linnavara üürileping vastavalt konkursi tingimustele ja lõplikule pakkumisele.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;

Vastavalt “Linnavara kasutusse andmise korra” punktile 35 “Osalejate pakkumisi hindab Narva Linnavalitsuse linnavara komisjon”.

Vastavalt “Linnavara kasutusse andmise korra” punktile 36 “Pakkumistega ümbrikute avamise protseduuri ja pakkumiste kohta koostatakse protokoll”.

Vastavalt “Linnavara kasutusse andmise korra” punktile 37 “Nõuetekohased pakkumised esitanud pakkujad kutsutakse eelläbirääkimistele linnavarakomisjoni istungile.

Pärast eelläbirääkimiste lõppu vormistab iga pakkuja kirjalikult oma lõpliku pakkumise kasutuse kõigi lisatingimuste ja üüri  kohta vastavuses esialgselt avaldatud pakkumisega”.

Vastavalt “Linnavara kasutuse andmise korra” punktile 41 “Enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist”.

Vastavalt “Linnavara kasutusse andmise korra” punktile 48 “Kasutusleping sõlmitakse punkti 5 kohaselt tüüpvormi alusel 2 nädala jooksul lepingu sõlmimise aluseks oleva haldusakti vastuvõtmisest, kasutusse andmiseks kehtestatud lisatingimusi arvesse võttes. Lepingu projekt kooskõlastatakse Narva Linnavalitsuse Linnavara- ja Majandusametiga”.

Vastavalt “Linnavara kasutusse andmise korra” punktile 49 “Linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub”.

3. OTSUS

1. Kinnitada Narva Muuseumi ruumide aadressidel Peterburi mnt 2 ja Vestervalli 21 Narvas kasutusse andmiseks korraldatud eelläbirääkimistega pakkumise tulemused ning kinnitada nimetatud ruumide kasutajaks Narva Kaubahoone Osaühing, registrikood 11334614.

2. Narva Muuseumil, sõlmida Narva Kaubahoone Osaühinguga käesoleva korralduse punktis 1 nimetatud linnavara üürileping vastavalt konkursi tingimustele ja lõplikule pakkumisele, kooskõlastades lepingu projekt Narva Linnavalitsuse Linnavara- ja Majandusametiga.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Narva Kaubahoone Osaühingule.

4.3. Korraldus jõustub seadusega sätestatud korras.

